Juta - Welkom by Key Links
Welkom by Key Links
Die Key Links Begeleide leesboeke en Gedeelde leesboeke, beskikbaar in Afrikaans, voldoen aan die behoeftes van die Kurrikulum- en Assesseringsbeleidsverklaring (CAPS) vir Grondslag- en Intermediêre fase.
Toegang tot die aflaaibare Katalogusse hier.
Afrikaanse Less Reeks
Die Afrikaanse CAPS lyn weergawe is ontwikkel in samewerking met geletterdheid kundiges.
Engelse Lees Reeks
Die goedgekeurde Engelse CAPS Gegradeerde leesreeks.
Wat sê kliënte? GETUIES IN DIE WERKPLEK - PDF
GETUIES IN DIE WERKPLEK
Download "GETUIES IN DIE WERKPLEK"
1 GETUIES IN DIE WERKPLEK HAND 4:1-22 INLEIDING Dit is vandag ARBEIDSONDAG. Ons wil graag vandag dank en erkenning gee aan al die werkers wat die land gebring het waar hy is en wat nog steeds die wiele aan die rol hou. 1. ONS WORD DAARHEEN BEROEP Vir christene ( Paasmense ) is werk meer as net n manier om n bestaan te maak. Jou beroep is vir jou n roeping. Jy beskou en benader dit as van God dat Hy jou geroep het om dit te doen. Jy is daarheen be-roep. Daarom doen jy dit in die eerste plek vir Hom en nie vir mense nie. Vir jou is dit n geleentheid om jou roeping wat jy met alle ander mense in gemeen het, nl om tot eer van God te leef en so n getuie vir Hom te wees, uit te leef. Jy wil dus Sondag se erediens Maandag by die werk voortsit. Dit kan nooit n geval wees dat Sondag dien ek die Here, maar van Maandag tot Saterdag dien ek Mammon nie. Dieselfde beginsels wat Sondag geld, geld ook Maandag tot Saterdag. 2. DIS N UITDAGENDE OMGEWING Die omgewing waarin ons die Here dien, is meestal net baie meer uitdagend by die werk as by die kerk. Daar bevind ons ons nie net tussen mede christene nie, maar ook mense van ander gelowe en ongelowiges. Daar mag kollegas wees wat ons geloof bevraagteken of bespot of dit selfs teen ons hou. Dit is nie maklik om jou getuienis onder sulke omstandighede uit te leef nie. Maar ek is seker ons kan almal moed en inspirasie put uit die voorbeeld van Petrus en Johannes. Hulle het hulle ook in n uiters onvriendelike en intimiderende omgewing bevind. Voor hulle het die Joodse Raad, die Sanhedrin, in n halfmaan gesit om hulle te verhoor. Hulle was n klomp baie vername manne. Dit was die hoogste regsprekende en godsdienstige liggaam van die Jode. Daarteenoor was die twee apostels, soos die Raadslede tereg opgemerk het, eenvoudige, ongeleerde manne. Volgens hullle het die twee apostels tot die laagste groepering van die Joodse samelewing behoort, tot die sogenaamde volk van die land soos daar beledigend na hulle verwys is. Hulle was wat ons miskien sou noem sommer n paar plaasjapies! Hulle moes nou hulle getuienis voor so n uitgelese, maar erger nog, vyandige gehoor lewer. Wat was hulle oortreding? Waaroor het die hele ondersoek nou eintlik gegaan? 1
2 Wel, Petrus het die vorige dag n verlamde man genees, so lees ons in die vorige hoofstuk. Die lamme het van hulle geld gebedel en toe het Petrus mos vir hom die bekende woorde gesê: Geld het ek nie, maar wat ek het, gee ek vir jou: in die Naam van Jesus Christus van Nasaret, staan op en loop! En toe loop hy! (:6) Daarna het Petrus n preek afgesteek waarin hy getuig het oor Jesus se opstanding en die mense opgeroep het tot bekering. Dit wat hy gesê het, is wat ons ook glo. Hulle boodskap het egter nie by almal byval gevind nie vers 2 Die priesters en die ander was onthuts omdat die apostels die mense geleer het en verkondig het dat die opstanding uit die dood deur Jesus se opstanding n werklikheid geword het. Hulle gaan selfs sover as om hulle gevange te laat neem. Die volgende oggend word hulle toe verhoor. Dit was dan die atmosfeer en omstandighede waarin hulle hul getuienis moes lewer. As jy dus gedink het dis moeilik daar waar jy werk, onthou maar hierdie twee! Die vraag wat hulle moes beantwoord, was: Deur watter krag en in wie se naam het julle dit gedoen? (7) Die Joodse Raad is as die verteenwoordigers van God beskou. Hulle was die mense met die gesag. Die dissipels het nie deur hulle gewerk nie. Hulle het nie met hulle gesag opgetree nie. Waar het hulle die gesag en die reg vandaan gekry om die lamme te genees? Dit was dieselfde vraag wat hulle meermale aan die Here Jesus gestel het. Party het sover gegaan om te beweer dat Hy sy krag by Beëlsebul kry (Matt 12). Die vraag het die apostels glad nie ontsenu nie, inteendeel: Hulle gryp die kans aan. Hierdie vraag gee aan hulle n ideale geleentheid om hul getuienis te lewer. En hulle doen dit met soveel vrymoedigheid en soveel oortuiging dat hulle uitgelese gehoor nie hul verbasing kon wegsteek nie. As ons ook maar in ons werksomgewings so kan getuig! 3. WAT IS NODIG Wat was hulle geheim? 3.1 Eerstens sien ons hier hoedat Jesus se belofte aangaande die Heilige Gees bewaarheid word. Hy het hulle mos belowe dat hulle nie voor die tyd bekommerd moes wees oor wat hulle moes sê nie, want die Heilige Gees sal aan hulle die woorde gee (Matt 10:17-20). Hy sal hulle ook die krag gee om getuies te wees (Hand 1:8). Hulle het net eenvoudig hul mond oopgemaak en begin praat en die Heilige Gees het die woorde op hul tong gelê. Hulle raad aan ons sal seker wees: As die geleentheid daar is - vertrou die Heilige Gees, maak net jou mond oop en begin praat! 2
3 3.2 Tweedens het hulle gepraat oor dinge wat vir hulle bekend was, waarvan hulle eerstehands oortuig was. Hulle het Jesus persoonlik geken. Hulle was Paasmense oortuig dat Hy lewe en IN hulle lewe en DEUR hulle lewe. Dit was dus HY wat die wonder laat gebeur het. Die opstanding waarvan hulle gepraat het en die leiers so onthuts het, was vir hulle nie net n teorie nie, maar n werklikheid. En dis belangrik: Dat ons getuienis deurleef sal wees. Dat ons sal kan vertel wat Jesus vir ONS beteken. Dat ons ook n persoonlike, lewende verhouding met die Here Jesus sal hê. As jy nie NOU vir die persoon langs jou sal kan sê wat dit vir jou beteken om in Jesus te glo nie, gaan dink daaroor totdat jy dit in n paar sinne sal kan doen. 3.3 Derdens was die apostels tog ook in staat om wat hulle glo, duidelik en bondig te kon verwoord. Die tyd wat hulle saam met Jesus deurgebring het, het sekerlik daarmee gehelp. Ja, ons moet die Heilige Gees vertrou dat Hy ons die regte woorde sal gee; ja, ons eie ervarings is n belangrike deel van ons getuienis, maar ons moet ook onsself toerus en voorberei om rekenskap te kan gee van die hoop wat in ons is (1 Petr 3:15). Die Here het ons nie verniet die Bybel gegee nie. Dit is ons wapen in aanval en verdediging dit het groot waarde om in die waarheid te onderrig, dwaling te bestry, verkeerdhede reg te stel en n rege lewenswyse te kweek (2 Tim 3:16) Ek sal aanbeveel dat ons almal elke dag minstens een hoofstuk uit die Bybel lees en dan een vers of gedagte daaruit die res van die dag met ons saamneem om aan te herkou, met iemand te deel of te gaan doen. Skryf dit neer, as jy wil. Elke Sondag se erediens is ook n geleentheid om beter toegerus te raak uit die Woord. Maar dan moet ek aandag gee, so dat ek dit na die tyd sal kan gaan uitdra en uitleef. Hoeveel van ons gaan lees iewers in die week weer Sondag se Skrifgedeelte en probeer weer van die gedagtes daaruit onthou? U kan dit gerus begin doen as dit nie u gebruik is nie. 4. GEBRUIK VRAE AS GELEENTHEDE Die geleentheid om ons geloof te verduidelik en om n persoonlike getuienis te lewer is natuurlik nie altyd daar by die werk nie. Daar word nie preekbeurte uitgedeel nie! Die apostels was gelukkig dat die vraag aan hulle gestel is. Ek is seker hulle het dit verwelkom, eerder as gevrees. Maar dit was nadat hulle optrede die aandag getrek het. Dis ook hoedat ons sendelinge in baie lande te werk moet gaan. Hulle mag nie die evangelie verkondig, preek en Bybelstudies hou nie. Hulle mag wel hulle geloof verduidelik wanneer hulle daarom gevra word. Hulle doen dus gewone werke, maar met die gebed en in die hoop dat mense by hulle navraag sal doen oor wat hulle as christene glo. 3
4 Watter vrae ontlok ek en jy by ons werkplekke? Sien mense by ons iets wat hulle laat wonder? Ek praat nou nie van vrae soos Hoe kry jy dit reg om so maer te bly? of Waar laat jy jou hare doen? nie! Sal dit nie wonderlik wees as as hulle begin wonder en vra: Hoe kry sy dit reg om nooit sleg van ander te praat nie, nooit saam te skinder nie? Hoe kry hy dit reg om soveel selfbeheersing te hê? Hoekom hoor jy hom nooit vloek of vuil grappe vertel nie? Hoe kry sy dit reg om te vergewe? Wat maak haar so bedagsaam en hulpvaardig? Waarom sal hy nooit oneerlik wees of ontrou aan sy vrou nie? Hoekom is hy nie so rassisties, negatief, bekommerd soos ons ander nie? Wanner ander jou hierdie soort vraag vra, gebruik dit as n geleentheid om die eer aan die Here Jesus te gee. Gebruik dit as n aanknopingspunt om jou getuienis te gee. 5. WEES EERLIK Ons sien uit die voorbeeld van die apostels dat so n getuienis nie altyd vriendelik en positief ontvang sal word nie. Dit was egter nie vir hulle die belangrikste nie, maar dat die evangelie onvervals gehoor moes word. Hulle moes eenvoudig aan God meer gehoorsaam wees as aan mense. Hierdie uitspraak was sekerlik vir die Joodse Raad n skok, want hulle het hulle dan juis as God se verteenwoordigers beskou! Daar is altyd in die werkplek die versoeking om kompromieë aan te gaan twv die vrede en goeie verhoudinge veral met die base. Dit is oneerlik. n Mens kan egter sê wat jy glo sonder om aanvallend te wees. Tree altyd in liefde op. Al stem ander nie met jou saam nie, behoort hulle jou standpunt nog altyd te respekteer. Dit is ook wat ons houding teenoor ander wat van ons verskil behoort te wees. Vir elke christen is dit wat hier in :12 staan ononderhandelbaar: Hy (Jesus) bring die verlossing en niemand anders nie. Daar is geen ander naam op die aarde aan die mense gegee waardeur God wil dat ons verlos moet word nie. Ons is nie onvriendelik of liefdeloos of verwaand as ons dit getuig nie. Dit is wat die Bybel sê. Dit is wat ons op grond van die Bybel glo. Ons kan nie ander dit maak glo of verwyt as hulle dit nie wil glo nie, maar ons kan nogtans vir hulle bid dat hulle dit ook sal glo. En dis wat ons behoort te doen wat ons kollegas by die werk betref wat nie christene is nie. Dra hulle gereeld aan die Here op, sommer by name. Kom ons probeer ander se respek deur ons optrede afdwing. Soos n nie-christen glo gesê het: My probleem is nie dat julle sulke goeie christene is nie, maar dat julle sulke SWAK christene is. SAMEVATTING Geliefdes, ons bring n groot deel van ons lewe by ons werk deur. Dalk is daar mense wat nooit in n kerk kom of selfs die Bybel lees nie, wat 4
5 geen ander christene ken as vir jou nie. JY is hul venster op die kerk, die Bybel en christenwees. Watter verantwoordelikheid is dit nie, maar ook watter geleentheid! Amen 2009/05/03 5